Łozprowki, bery, szpasowne gyszichty a wszyjsko we naszyj szykownistyj ślónskij mółwie!
poniedziałek, 31 sierpnia 2015
Stosōnki we familiji...
– Tatulku! A mie to bezmać boczōń prziniōs mamulce, prŏwda?
– Prŏwda.
– A ciebie tatulku tyż boczōń przismycōł ku starce, ja?
– Anō, toć!
– A starka i starzika tyż boczōnie prziniyśli, ja?
– Nŏ ja, tyż!
Lojzik cosik tam naszkryflŏł we tym swojim hefcie i pogzuł na plac pograć w bala ze swojimi kamratami. Łojcu ale niy dało pokōj, cōż tyż to za zadanie miŏł do napisaniŏ Lojzik. Łotwar heft i czytŏ: „ Opisać stosunki panujące w naszyj rodzinie.” Tyn jejigo synek Lojzik napisŏł bōł tak:
„W naszyj familiji niy bōło żŏdnych stosōnkōw... łod trzech pokolyniōw żŏdyn sie samtukej niy dupczŏł!”
piątek, 28 sierpnia 2015
We cyrkusie...
– Moje wy roztomiyłe cuszałery, fto swŏs kce sprōbować tego samygo sam na binie? Garantiyruja, iże nic sie żŏdnymu niy stanie!
We cyrkusie cichość, bez dugszy czŏs żŏdyn sie niy głōsi, niy melduje. Po pŏruch minutkach ze trzecij raji sztrekuje sie jedna starecka i rzōńdzi:
– Jŏ bych możno sprōbowała, ino cobyście mie panoczku tak festelnie tym bretym niy walyli po palicy!
czwartek, 27 sierpnia 2015
Styknie...
– Czowieku! To ci bōła jazda. Rōłz Marika na spodku, za kwilka na gōrze. Łod zadku, ze boku. Szłapy na mojich ramiach, ryncyska wiszōm we lufcie. Wiysz! Ta indyjskŏ „kamasutra” to by przi mojim wyrobianiu bōł mały pinkel!
– He, he, he... a rzyknij ty mi fto piyrszy swŏs pedziŏł: „Styknie! Już niy poradza!”
– Anō... sōmsiŏd zeza ściany!
środa, 26 sierpnia 2015
Musza sie zabawić...
– Ana! Byda dzisiŏj u cia ło 19. Festelnie ci przaja. Jeżeś dlō mie na zicher ta jedna jedzinŏ.
Po jakisik kwilce łodbiyrŏ drugi telefōłn i rzōńdzi:
– Sergust Byrbla! Wiysz, co ino tobie przaja! Wpadna do cia jutro wele 20.
Tyj moherowyj starce fresa zrobiyła sie szarłatnŏ i zbladła ci łōnyj bali i ta moherowŏ kapelka. A tymu karlusowi juzaś glingŏ mobilniok.
– A witej! Jŏ już ku cia jada terŏzki. Festelnie mi sie za cia ckni! Ty fōngujesz ino dlō mie.... Hanysku!
Moherowŏ starka bypraskła jak jakŏ bōmba. Napoczła na biydnygo karlusa przezywać, mianować go łod jakichsik zbōczōnych bezkurcyjōw, bezbōżnikōw i jakich tam jesce. Karlus zrobiōł sie czerwiōny na pycholu, ale szczimŏł, łobstŏł ze zimnōm kwiōm. Łodpedziŏł ino tyj swojij starce:
– Nō, przecamć jŏ musza sie jakosik zabawić podwiyl niy wrōca sie do... zyminarijōm!
wtorek, 25 sierpnia 2015
Pokŏż karta...
– Eźli byda miała łōne trzi winsze?
Na to tyn dżinn łodrzykŏ:
– Niy, niy! Przikro mi, ale jŏch jes duch, ftory spŏłniŏ ino jedyn winsz.
Frelka bez medikowaniŏ:
– To jŏ bych sie winszowała, coby bōł pokōj na Bliskim Wschōdzie. Widzisz ta karta, ta – jak to gorole gŏdajōm – mapa? Kca, coby te wszyjske kraje ustali ze sia sie prać, coby Żydy i Arabery napoczli sie wzajym przŏć i coby miyłōwali Hamerikōnōw i na łodwyrtka, i coby wszyjske tam żyli we wiycznym pokoju i ajnsztimōngu.
Tyn dżinn kuknōł tak na ta karta i rzykŏ:
– Babo, a być ty łozsōndnŏ! Te kraje sie pierōm i festelnie niynŏwidzōm łod tysiyncy lŏt, a jŏ po tysiōncu lŏt siedzyniŏ we flaszce tyż niy jeżech we formie. Jeżech DOBRY, ale niy aż tak dobry. Tak sie medikuja, iże niy poradziōłbych tego zrobić. Pomedikuj ździebko i dej mi jakisik winsz ze cwekym.
Frelka pomedikowała bez kwilka i rzōńdzi:
– Nō dobra. Joch kciała bez cŏłke życie spichnōńć sie ze włŏściwym chopym, coby sie za niygo wydać. Wiysz, mōj ty roztomiyły dżinnie, kciała bych takigo chopa, kery bydzie mi festelnie przŏł, bydzie mie uwŏżać, bydzie mie brōniōł, bydzie tyż dobrze zarŏbiŏł i łoddowŏł mi cŏłki geltak, niy bydzie słepŏł, niy bydzie kurzōł. Ku tymu bydzie mi spōmogŏł przi dzieckach, we wrzyniu i przi skludzaniu. Musiŏł by być festelnie dobry we prykolu, wiyrny i coby niy zaziyrŏł fōrt i jednym ciyngym na telewizyjŏ, na te jejigo szportowe programy. Taki, mōj ty roztomiyły, mōm winsz, take życzyni!
Tyn dżinn tak ino wezdychnōł gymboko i pedziŏł:
– Wiysz! Pokŏm mi ta twoja sakramynckŏ... karta...
poniedziałek, 24 sierpnia 2015
Srogszy....
– Nō, i co ty na to?
– Anō nic!
– A po jakiymu nic?
– Tatulku! Bo łōn bōł srogszy i norymniyjszy łodymie!
piątek, 21 sierpnia 2015
Pizło dziewiyńćdziesiōnt lŏt...
– Hej! Stary! Kajeś utrefiōł takŏ szykownistŏ dziołcha, takŏ kōchanka? – wrōłz pytajōm sie go sznapskamraty.
– To niy ma moja kōchanka, ino to jes moja... baba! – łodpedziŏł tyn istny.
– Chopie! A jakeś to przekabaciōł takŏ całbrownŏ dziołcha, coby sie za cia, za takigo starego knakra, wydała?
– Anō, scyganiōłech deczko ło mojich latach, ło mojim wiyku...
– Co, pedziŏłeś, iżeś jes ino śtyrdziyści lŏt stary? – pytajōm sie go dalszij.
– Niy! Niy, jŏ pedziŏł, co pizło mi już... 90 lŏt!
czwartek, 20 sierpnia 2015
Blank sie niy dupczōm...
– Suchej ino Hanysku, tak sie medikuja, co już cheba czŏs, coby ci pedzie gynał skany sie bierōm dziecka.
– Niy! Niy tatulku! – wrzescy Hanysek. – Niy kca słyszeć, bo juzaś pewnikym popśnisz wszyjsko, jak do terŏzka ‘eś robiōł.
– Jakōż to? Czamu miŏłbych cosik popsować?
– Anō tak tatulku: jakech miŏł śtyry lata, to mi pedziŏłeś, ize niy ma żŏdnego świyntygo Mikołŏja. Jakech bōł szejść lŏt stary, toś wybiōł mi ze palicy, iże fōnguje jakisik wielkanocny hazok, zatym juzaś wykŏzało sie, iże Batman tyż niy istniyje, a blank niy tak dŏwno pedziŏłeś mi, co niy ma na świycie żŏdnego czarodziyja....
– Nō i?
– To co? Terŏzki mi rzykniesz, iże ludzie, tak prŏwdōm, to sie blank niy dupczōm?
środa, 19 sierpnia 2015
Laclik...
Chop tak kuknōł na te swoje nowe batki a sam ci na przodku stoji napisane:
ROŚNIJ SROGI DLO MAMULKI!
wtorek, 18 sierpnia 2015
Strom....
– Baco! A widzieliście jak to bōło gynał ze tym praskniyńciym we strom? – pytajōm starygo bacy policajty.
– Anō, widziŏłech!
– Nō, tōż jak tyż to bōło?
– Widzōm łōni panoczkowie, tyn strom tam na lewo?
– Anō, widzymy. – łodpedzieli policajty.
– Widzicie? A łōni we tym autoku... niy widzieli!
poniedziałek, 17 sierpnia 2015
Łochyntol we gyrichcie...
– Panoczku! A poznŏwŏcie wy ta baba samtukej?
– Ja, poznŏwōm. – łodrzykŏ tyn istny.
– A te dzieciŏ, ftore łōna dziyrżi na ryncach, poznŏwŏcie?
– A czamy by niy? Poznŏwōm.
– To wasze dzieciŏ, ja?
– Ja, moje!
– Nō, tōż co bydzie ze płacyniym?
– Anō, wysoki sōńdzie, jŏ to tam nic za ta robota niy kca!
piątek, 14 sierpnia 2015
Heksa...
– Mŏsz sie zakraść do zōmku krōla i zahabić, pichnōńć cŏłke jejigo złoto, cŏłki gold. Kejbyś tego niy zrobiōł, bydziesz do łostatka życiŏ jōnkŏł sie: „my, my, my...”
Niywōlnik poszŏł, ale nic ze sia nazŏd niy przismyczōł i ta heksa go do imyntu zacałbrowała i kej już jōnkŏł sie: „my, my, my...” zawarła go we ciymnicy.
Zatym ta heksa zawołała drugigo i rzōńdzi:
– Mŏsz tyż zarŏzki pōjńść do zōmku krŏla po jejigo gold. Jak niy przismycysz, to tak cie zacałbruja, iże bez cŏłke twoje dalsze życie bysziesz stynkŏł: „Lagōm bez łeb... lagōm bez łeb... lagōm bez łeb....”
Poszŏł, nic niy prziniōs, zawarła go heksa do ciymnicy a łōn powtŏrzŏł: „Lagōm bez łeb, labōm bez łeb...”
Przi trzecim niywōlniku gynał ta samo lajera. Tyż poszŏł, tyż nic niy udało mu sie pichnōńć. Ta heksa tyż go zacałbrowała a łōn juzaś śpiywŏł sztyjc: „Sto lŏt, sto lŏ, sto lŏt...”
Nō i keregoś dnioszka ta heksa yntlich kipła, zemrziło sie łōnyj, a te trzi boroki wygramulyli sie ze tyj ciymnicy, zicli sie na bance, wele ftoryj leżŏł ci jedyn napraniec ze zakwawiōnōm palicōm. Podlazuje ku nim policajt i pytŏ sie:
– Fto to zrobiōł?
Na to tyn piyrszy:
– My, my, my...
– A jekeście to zrobiyli?
– Na to tyn drugi łodrzykŏ:
– Lagōm bez łeb, lagōm bez łeb, lagōm bez łeb...
– Nō, tōż wiycie wiela bydziecie siedzieć we hereszcie?
– Sto lŏt, sto lŏt, sto lŏt...
czwartek, 13 sierpnia 2015
Cukerdōłza...
– Miarkuja gynał ło czym ty Mamulko medikujesz, ale garantjyruja ci, iże łōna i jŏ sōmy ino spŏlokatorōma. Nic nŏs na isto ze sia niy kupluje.
Tydziyń niyskorzij Elza dała do wymiarkowaniŏ, iże we tym nŏjmowanym pomiyszkaniu brachuje.... cukerdōłzy. Zwrōciōła sie tōż tyż do Hanysa:
– Niy kca sam niczego antragować, sugyrōwać, ale łod łostatnigo łobiadu ze twojōm mamulkōm niy poradza znŏjść mojij pamiōntkowyj cukerdōłzy.
Hanys uzdŏł, co napisze listecek do mamulki.
Roztomiyło Mamulko!
Niy miynia, iżeś wziyna pamiōntowŏ cukerdōłza Elzy... niy miynia tyż ale, iżeś łōnyj na isto niy wziyna. Ale prŏwdōm jes, iże łod czasu kejś bōła u nŏs ze byzuchym, niy poradzymy tyj cukerdōłzy nikaj znŏjść.
Pŏrã dni niyskorzij Hanys dostŏł listecek łod swojim mamulki.
Roztomiyły synecku!
Jŏ blank niy miynia, iże ty spowosz ze Elzōm... Ale niy miynia tyż do łostatka, iże śniōm niy śpisz. Prŏwdōm jes ale to, iże kejby Elza spała we włōśnym prykolu, już dŏwno by ta cukerdōłza znodła!
środa, 12 sierpnia 2015
Mogesz pisać...
– Wiedzōm łōni, za mojich czasōw niyusprawiydliwiōnŏ niyłobycnōść na wykłŏdach bōło możebno ino we dwiōch cufalach: za piyrsze – kej umrzij ftosik ze familiji, a za druge: kej sztudynt bōł festelnie niymocny i miŏł na to papiōry, miŏł rewiyr.
Na to łodzywŏ sie ftosik ze łostatnij raje:
– Panoczku profesorze! A eźxli ftosik jes stopierōńskŏ usiotany, zmŏchany.... zeksym?
Cŏłki zol wyprasknōł śmiychym, a profesor po łoka mrziku łodpedziŏł:
– We twojim cufalu – mogesz blank ajnfach... pisać drugōm... rynkōm!
wtorek, 11 sierpnia 2015
Tic-tac....
Piyrszy rzōńdzi:
– Moja frela, to ci jes takŏ chudzina, iże kej skukŏ sie za linda, za ciynki strom, to łōnyj blank niy widać.
Na to tyn drugi fric:
– A moja to ci jes wyblyszczek, takŏ chudŏ, iże kej bez cufal zadekuje sie za sztyjlampōm, to tyż ci łōnyj na isto blank niy idzie ujzdrzić.
Na łostatku łozwŏł sie tyn trzeci chop:
– Eeee tam, ustōńcie... moja to ci jest taki szpiterlok, iże kej łōński tydziyń społykła tic-taca, toch pomyślŏł, iże łōna zaciōnżōła... iże jes ciynżobnŏ...
poniedziałek, 10 sierpnia 2015
Kōń sie chichrŏ...
Ale tyn krōl niy poradziōł łod terŏzka strzimać ze tym swojim sztyjc i jednym ciyngym chichrajōncym sie kōniym. Łogłosiōł, ize łoddŏ reszt tego swojigo krōlewstwa ze swojōm cerōm ku tymu, czowiekowi ftory sprawi, co tyn jego kōń niy bydzie już taki pośmiywny.
I juzaś prziszŏł Szewiec-Dratewka, napocznōł cosik szeptłać tymu kōniowi do dakla... kōń ci sie festelnie zmerskŏł. Łocałbrowany krōl spytŏł sie go:
– Suchej ino! Jakeś to zrobiōł, iże rōłz tyn mōj kōń sie łozchichrŏł, a terŏzki juzaś zrobiōł sie festelnie zmerskany?
– Anō, to jes krōlu blank ajnfach. – rzyknōł Szewiec-Dratewka. Nŏjprzodzij to pedziŏłech kōniowi, ize mōm srogszy ciulik niźli łōn mŏ, a za drugōm razŏm... pokŏzŏłech mu tego mojigo ciulika!
piątek, 7 sierpnia 2015
Jaziōro labyńdzie...
–Moja ty roztomiyło, erbnōłech bilety i na łodwieczerz idymy na „Jezioro łabyńdzie”.
Po łobiedzie chop uwidziŏł, iże jego babeczka czyście i akuratnie śmiatŏ ze stoła łograbki, bździnki chleba i laduje je do tytki.
– Te! A na co to? – pytŏ sie yn policajt.
– Nō, jak to na co? Przecamć idymy na jeziro labyńdzi, to we tyj tytce, to dlŏ ptŏkōw...
Łoj ty gupieloku! To przecamć taki balyt we tyjatrze, zaczy sie, tam dziołchy tańcujōm.
– Dzisz go jaki mōndry! A kej szlichmy na „Wesele” Wyspiańskigo, to fto brŏł ze sia srogachnŏ halba?
czwartek, 6 sierpnia 2015
Czŏrny a biŏły...
– Wiysz chopie, jŏ to ci mōm takigo wrażliwygo ciulika, iże mōgbych niym zmierzić ciepłota wody we rzyce.
– Nō, tōż łobadej! – podpuszczŏ go murzin.
Biŏły wyciōngŏ tyn swōj ciulik, wrażuje go do wody... czekŏ dwie minutki, a zatym gŏdŏ ze trijōmfym we głōsie:
– Ciepłota tyj rzyki, to 25 gradusōw!
Tyn murzin seblykŏ galoty, wrażuje do rzyki swojigo ciulika i po jakisik minutce rzōńdzi:
– Richtik! Ciepłota to 25 gradusōw... a głymbsz... to pōłtora myjtra!
środa, 5 sierpnia 2015
Baba juzaś u dochtora...
– A terŏzki dejcie mi ta waszŏ flaszecka ze jscochami.
Starecka stŏwiŏ flaszecka na tiszu. Zadziwanŏ labōrantka rzōńdzi:
– To przecamć jes kōniak!
– Jezderkusie! Richtik? Tōż co jŏ dała tymu naszymu dochtorowi?
wtorek, 4 sierpnia 2015
We gyrichcie...
– Anō, to bōło tak, prosza wysokigo sōndu: Wrōciōłech po sōżbie do dōm. Miŏłech stopierōńsko procny dziyń. Łodebrŏłech śtyry łozsucia (porody), miŏłech łoziym pacijyntkōw ze knapszaftu, dwiōm starucnym już babōm zadiyrgnōłech „macice”. Ku tymu zrobiōłech trzi „defloracyje”, znacy pozbawiōłech dziywictwa trzi jōngfery. Kejech yntlich siednōł se ze rułōm we fatersztulu, we mojim umiyłowanym zeslu przi kafyju i ze cajtōngym w gracy, zakurzōłech cygareta, łorŏs słysza zwŏnek przi dźwiyrzach. Łozewrziłech, a we dźwiyrzach styrcy Cygōnka i rzōńdzi:
– A jŏ panoczku, moga wōm za sto złociokōw pokozać... cipka!
poniedziałek, 3 sierpnia 2015
Kōdki...
– Mŏcie nagle, ćwiynki abo chocia papioki?
– Niy, niy mōmy!
– A kopocze , haki mŏcie?
– Niy, tyż sam tego niy mōmy.
– A to możno jakesik gryfne kible, ajmery mŏcie, ja?
– Niy, tyż niy mōmy!
– Ludzie! Tōż rzyknijcie mi po jakiymy nie zawiyrŏcie tego sklepu?
– Bo... kōdkōw tyż niy mōmy!!!
szl_Latn pol_Latn szl_Latn szl_Latn szl_Latn szl_Latn mri_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ces_Latn mri_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn ces_Latn szl_Latn mri_Latn szl_Latn pol_Latn dik_Latn szl_Latn szl_Latn pol_Latn deu_Latn szl_Latn mri_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn hrv_Latn szl_Latn szl_Latn pol_Latn jav_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn afr_Latn szl_Latn szl_Latn szl_Latn szl_Latn szl_Latn pol_Latn kab_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn nld_Latn szl_Latn szl_Latn szl_Latn szl_Latn szl_Latn pol_Latn por_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn ace_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn